**IZVOD IZ ZAPISNIK**

**sa 7. sjednice Općinskog vijeća Općine Podravska Moslavina**

**održane 25. siječnja 2022. godine u Društvenom domu**

**u Podravskoj Moslavini, J.J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 15:00 sati. Pozdravlja sve nazočne.

**Utvrđeno je da su na sjednici nazočni vijećnici:**

1. Slavko Kupanovac

2. Željko Zetaić

3. Ana Jambrešić

4. Marta Zetaić

5. Marko Sabo

**Odsutni vijećnici**:

1. Ivica Vrkić,

2. Josip Rogić

3. Matija Rogić

4. Ivana Šoša

*Predsjednik vijeća, Slavko Kupanovac* konstatira da je na sjednici nazočno 5 vijećnika od ukupno 9 vijećnika te da će sve donesene odluke biti pravovaljane.

**Od ostalih sjednici su nazočni**: Dominik Cerić, općinski načelnik i Marina Cigrovski, pročelnica.

*Predsjednik vijeća, Slavko Kupanovac* konstatira da zapisnik vodi Marija Horvat, administrativni referent.

*Predsjednik vijeća, Slavko Kupanovac* za ovjerovitelje zapisnika predlaže gospodina Marka Sabu i gospodina Željka Zetaića, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik vijeća predlaže sljedeći dnevni red.

D N E V N I R E D

Aktualni sat

1. Usvajanje zapisnika sa 6. sjednice Općinskog vijeća Općine Podravska Moslavina

2. Razmatranje prijedloga i donošenje Odluke o načinu pružanja javne usluge sakupljanja

komunalnog otpada na području Općine Podravska Moslavina

IZVJESTITELJ: Marina Cigrovski

3. Razmatranje prijedloga i donošenje Odluke o izmjenama i dopunama Odluke o financijskoj

potpori studentima na području Općine Podravska Moslavina

IZVJESTITELJ: Marina Cigrovski

4. Razmatranje prijedloga i donošenje Zaključka o prihvaćanju izvješća o radu Općinskog

načelnika Općine Podravska Moslavina za razdoblje siječanj – lipanj 2021. godine

IZVJESTITELJ: Dominik Cerić

5. Razno

Na predloženi dnevni red nije bilo rasprave, *predsjednik vijeća, Slavko Kupanovac* daje dnevni red na glasovanje, te je isti usvojen jednoglasno (5 vijećnika prisutno).

**Aktualni sat**

Rasprave u aktualnom satu nije bilo

Predsjednik vijeća prelazi na rad prema utvrđenom dnevnom redu.

**Ad. 1. Usvajanje zapisnika sa 6.sjednice Općinskog vijeća Općine Podravska**

**Moslavina**

*Predsjednik vijeća, Slavko Kupanovac* otvara raspravu u svezi zapisnika sa 6. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 6. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad. 2. Razmatranje prijedloga i donošenje Odluke o načinu pružanja javne usluge sakupljanja komunalnog otpada na područjuOpćine Podravska Moslavina**

*Predsjednik vijeća, Slavko Kupanovac* daje riječ *Marini Cigrovski, pročelnici*

koja pojašnjava da sukladno Odluci koju su vijećnici dobili s obrazloženjem i sukladno Zakonu o gospodarenju otpadom potrebno donijeti Odluku o načinu pružanju javne usluge sakupljanja komunalnog otpada na području Općine Podravska

Moslavina. Također je pojasnila da su novim odredbama Zakona o gospodarenju otpadom preciznije propisane odredbe o javnoj usluzi prikupljanja miješanog komunalnog otpada ( što čini javnu uslugu, tko su korisnici javne usluge, obračun cijene javnih usluge, obveze davatelja javne usluge i korisnika te jedinica lokalne samouprave). Isto tako je navela da se nisu mijenjale cijene u prijedlogu Odluke te da su iste kao i u Odluci iz 2019. godine koje je donijelo Vijeće. Ovom Odlukom propisuje se: standardna veličina i druga bitna svojstva spremnika za sakupljanje komunalnog otpada, najmanja učestalost odvoza otpada prema područjima, način pružanja i korištenja javne usluge, korištenje javnih površina za sakupljanje otpada, obveze davatelja javnih usluga, obveze korisnika javne usluge, izjava o načinu korištenja javne usluge sakupljanja komunalnog otpada i obrada osobnih podataka, Ugovor o korištenju javne usluge, cijena obvezne minimalne javne usluge navedene u članku 20. tablice i odredbe o ugovornoj kazni. Navedene odredbe o ugovornoj kazni su: kad u izjavi o korištenju javne usluge ili zahtjevu za izmjenu Izjave unese laže podatke, kad ne predaje otpad davatelju javne usluge, kad odlaže otpad pored spremnika ne koristeći odgovarajuće vrećice s logotipom davatelja javne usluge, kad se ne dopusti ovlaštenim osobama davatelja usluge pristup radi označavanja spremnika, kad u spremnik za reciklabilni otpad odlaže drugi otpad, kad u spremnik za miješani komunalni otpad odlaže drugi otpad, kad ošteti ili uništi spremnik za otpad, kad odjavi javnu uslugu, a dokazano je da se nekretnina koristi i kad odbacuje otpad nepropisno u okoliš ili na javne površine.

*Predsjednik vijeća, Slavko Kupanovac* daje riječ *Dominiku Ceriću, načelniku*.

koji pojašnjava da je Odluka rađena u skladu sa izmjenama i dopunama Zakona o gospodarenju otpadom. U zadnjoj Odluci mijenjao se fiksni dio cijene i bio je 54,00 kn s PDV-om na koji se dodao varijabilni dio i broj odvoza. Sada je cijena 48,00 kuna s PDV-om i dodaje se varijabilni dio, trenutna cijena odvoza bi bila manja, ostaje tri odvoza. Uskoro ćemo imati izmjene varijabilnog dijela kod prelaska na valutu. Novina je da će se uplatnice dobivati za svaki mjesec i po odvozu, neće biti obračun svakih šest mjeseci kao prije. Neće biti odvoz stakla nego će se staklo odlagati na zelenim otocima. Prijedlog je 78,00 kuna i biti će smanjen 30,00 kuna onima koji budu sami kompostirali biootpad a onaj tko želi bacati biootpad u komunalni otpad morat će napraviti izjavu i dobiti će uplatnice po većoj cijeni od 78,00 kuna.

*Predsjednik vijeća, Slavko Kupanovac* pita jesmo li dobili Izvješće i koliko su odvezli otpada sa područja općine zbog kazne.

*Marina Cigrovski, pročelnica* odgovara da ćemo dobiti Izvješće jer je poslan e-mail Eko-floru plus d.o.o. da nam da izvješće i da ga moramo donijeti do 31.03. 2022.godine.

*Predsjednik vijeća, Slavko Kupanovac* daje riječ *Željku Zetaiću, vijećniku koji* postavlja pitanje načelniku kad će se riješiti kontejneri za staklo.

*Dominik Cerić, načelnik* daje odgovor da će kontejneri biti naručeni i tražiti će se da budu željezni kontejneri zato što plastični od težine stakala popucaju.

*Predsjednik vijeća* pita ima li prijedloga, budući da istih nije bilo, predsjednik vijeća daje na glasovanje prijedlog Odluke o načinu pružanja javne usluge sakupljanja komunalnog otpada na području Općine Podravska Moslavina.

Nakon glasovanja predsjednik vijeća konstatira da je Odluka prihvaćena jednoglasno ( 5 vijećnika prisutno ) te je općinsko vijeće donijelo: **Odluku o načinu pružanja javne usluge sakupljanja komunalnog otpada na području Općine Podravska Moslavina.**

**Ad. 3. Razmatranje prijedloga i donošenje Odluke o izmjenama i dopunama Odluke o financijskoj potpori studentima na području Općine Podravska Moslavina**

*Predsjednik vijeća, Slavko Kupanovac* daje riječ *Marini Cigrovski, pročelnici*.

koja je dala pojašnjenje da je u skladu s prijedlogom načelnika izrađena Odluka o izmjenama i dopunama te da se potpora sa 2.000,00 kuna poveća na 3.000,00 kuna. Također se članak 5. mijenjao i glasi: „ Pravo na ostvarenje potpore imaju studenti koji imaju prebivalište na području Općine Podravska Moslavina, da imaju status redovnog studenta i da za studente prve godine prosjek ocjena u srednjoj školi iznosi najmanje 4,00“. Mijenjao se i članak 6. i glasi: „ Natječaj raspisuje načelnik svake godine do 01.ožujka tekuće akademske godine“.

*Predsjednik vijeća* daje prijedlog Odluke o izmjenama i dopunama Odluke o financijskoj potpori studentima na području Općine Podravska Moslavina na glasovanje.

Nakon *glasovanja predsjednik vijeća* konstatira da je Odluka o izmjenama i dopunama Odluke o financijskoj potpori studentima na području Općine Podravska Moslavina prihvaćena jednoglasno ( 5 vijećnika prisutno ) te je općinsko vijeće donijelo: **Odluku o izmjenama i dopunama Odluke o financijskoj potpori studentima na području Općine Podravska Moslavina.**

**Ad.4. Razmatranje prijedloga i donošenje Zaključka o prihvaćanju izvješća o radu Općinskog načelnika Općine Podravska Moslavina za razdoblje siječanj - lipanj 2021. godine**

*Predsjednik vijeća, Slavko Kupanova* daje riječ *Dominiku Ceriću, načelniku* koji je rekao da su vijećnici u materijalima dobili Polugodišnje izvješće o radu Općinskog načelnika te ukoliko ima pitanja da će pojasniti.

Predsjednik vijeća, Slavko Kupanovac je postavio pitanje vezano za Dječji vrtić „ Lipa „ iz Čađavice i rekao da u taj vrtić ide dijete iz Gezinaca.

*Dominik Cerić, načelnik-* pojašnjava da smo donijeli Odluku o sufinanciranju jednog djeteta koje ide u susjedni vrtić u Čađavicu dok naš vrtić ne počne s radom. Isto tako navodi da kad bude radio naš vrtić neće se više sufinancirati vrtići koji nisu u sastavu vrtića „ Pinokio „

Predsjednik- daje prijedlog Zaključka o prihvaćanju Izvješća o radu Općinskog načelnika Općine Podravska Moslavina za siječanj-lipanj 2021. godine na glasovanje. Konstatira da je Zaključka o prihvaćanju Izvješća o radu Općinskog načelnika Općine Podravska Moslavina za siječanj-lipanj 2021. godine donesen jednoglasno ( 5 vijećnika prisutno ).

**Ad.5. Razno**

Predsjednik vijeća pod ovom točkom dnevnog reda otvara raspravu na koju se javio Željko Zetaić, vijećnik koji je postavio pitanje načelniku može li se sanirati divlja deponija kod Lovačkog doma.

Dominik Cerić, načelnik dao je pojašnjenje da to nije naša čestica i da je to čestica zakupnika Krajčina. Isto tako je naveo da tu česticu možemo sanirati ali da nismo dužni jer su poznati gospodari tih čestica koji imaju ugovor o zakupu i trebaju voditi računa o svom vlasništvu jer dobivaju poticaj.

Željko Zetaić, vijećnik predložio je da se kontaktira gospodina Mihalj koji je zakupnik i da mu se ukaže da oni saniraju tu česticu.

Dnevni red je iscrpljen, predsjednik vijeća, Slavko Kupanovac zaključio je 7. Sjednicu Općinskog vijeća u 15:20 sati.

KLASA: 024-06/22-01/1

URBROJ: 2158-31-01-22-3

Podravska Moslavina, 25. siječnja 2022. godine

ZAPISNIČAR : OVJEROVITELJI ZAPISNIKA : PREDSJEDNIK

Marija Horvat,v.r. Željko Zetaić, v.r. OPĆINSKOG VIJEĆA:

Marko Sabo v.r . Slavko Kupanovac, v.r.